Sport – Laerskool Swartkop
Wat se sport bied die plaasvibe
Tennis - Me Mariaan Bam
Mini-Netbal – Me Rizanne Korf
Bergfietsry is 'n groeinde sport in Suid-Afrika en ons is opgewonde om dit hier by Swartkop aan te bied. Graad 1 tot 7 leerders kan deelneem, ons wil net leerders op hulle fietse kry en vir 'n die geleentheid bied om 'n nuwe talent te ontdek. Ons het 'n wonderlike 1200m baan waarop ons oefen om verskeie vaardighede te bemeester.
Ons oefen reg deur die jaar, een maal per week en dan doen ons elke kwartaal 'n kwartaalafsluiting op 'n Saterdag by verskeie fietsryparke. Ons neem deel aan die reeks wat by Cowhouse, Hazeldean aangebied word vir laerskole asook die Trailseeker-reeks by Buffelsdrift, Van Gaalen en Legends. Hou hierdie sport dop dit gaan nog baie sportsterre oplewer!
'n Sport vir enige iemand.
'n Sport waarin elke kind sy eie potensiaal kan ontdel van Gr R tot 7.
Landloop oefen regdeur die jaar op 'n Maandag tot Donderdag van 14:00 tot 15:00.
Leerlinge word in twee groepe verdeel afhangende van fiksheid en nie ouderdom nie.
Ons neem deel aan ligas tydens die 2de en 3de kwartaal.
Tennis – Me Mariaan Bam
Tennis is 'n gewilde sportsoort wat heeljaar plaasvind by Laerskool Swartkop. Zelda Paulse is ons afrigter. Sy rig af vanaf Gr R tot Gr 7.
Tennisliga vind die 1ste en 3de kwartaal plaas op Maandae. Die 2de kwartaal kan spelers mekaar daag om hul posisies te verbeter. Die 4de kwartaal speel ons tennisrondomtalie om ons leer(spanne) vir die volgende jaar se liga te bepaal.
Novembermaande hou ons 'n heerlike tennispretdag om die jaar mee af te sluit. Ouers en spelers het dan baie pret. Trofees en pryse word gewen. Ons sluit die dag dan af met 'n heerlike braai.
Atletiek is die sport wat ons aan die gang kry sommer so vroeg in die jaar waar hulle hardloop dat die stof so staan, waar ons gees tot in die bo dorp gehoor Kan word. Elke leerder van Grondslagfase tot Seniorfase kry die geleentheid om deel te neem aan ons jaarlikse huissport waar die swarries altyd hulle talente kan kom wys en geleentheid kry om goed te presteer. Daar word verskeie veld items en Baan items aangebied en die leerders kry die geleentheid om te groei en te ontwikkel om as top atlete hulle prestasies te ontvang.
Rugby in Laerskool Swartkop is die perfekte spansport vir seuns. Rugby leer die jeug van vandag die belangrikheid van spanwerk. Lewensvaardigheid soos selfvertroue en dissipline dit is waar die seuns aangemoedig word om nederig, respekvol en lojaal te wees dit word hoog op prys gestel.
Ons bied rugby aan vir ouderdomsgroepe 0/9 tot 0/13 waarop ons fokus om vir al die seuns geleenthede te bied. Afrigting word aangebied op Dinsdae en Donderdae deur pasievolle afrigters wat beskik oor die nodige "World Rugby" kwalifikasies. Ons neem deel aan vriendskaplike en liga wedstryde teen omliggende skole.
Bulletjierugby is 'n nie-kontak sport wat rugbyvaardighede ontwikkel en leerders regkry om suksesvol in die seniorrugbyprogram in te skakel.
Bulletjie rugby is 'n sport vir ons junior leerders, hulle neem deel in die volgende ouderdomme:
o/6 – Graad RR en R
o/7 – Graad 1
o/8 – Graad 2
Dit is 'n ouergedrewe sport, dus rig ouers die seuns af, en sorg vir die administratiewe reëlings in terme van die spanne wat op die wedstryddae speel ensovoorts. Ons versoek dat enige ouer wat bereid is om te help met afrigting of admin die vrymoedigheid sal hê om in te tree en te help om die seuns se vormingsjare in hulle rugbyloopbane te bevorder.
Ons oefeninge begin reeds Maandag, 31 Januarie. Die oefentye vir die kwartaal is Maandae en Woensdae om 17h00 to 18h00.
Elke leerder moet 'n inskrywingsfooi van R250 vir die jaar betaal. Hierdie fooie dek die volgende:
Mediese personeel by die dae
Gebruik van velde
Geld wat oorbly word gebruik om toerusting en hempies aan te koop vir die jaar wat kom.
Die O/10 – 0/13 Netbaldogters oefen op Dinsdae en Donderdae vanaf 14:00 – 15:30. 0/10 oefen op die grasbaan by die Gr R-klasse, terwyl 0/11 – 0/13 op die weer aste bane oefen. Elke span is bevoorreg om 2 tot 3 afrigters te hê om te sorg dat ons dogters hul beste op die netbalbaan lewer. Die afrigters vir die onderskeie spanne is as volg:
O/10 – Me. Cora-Lize Jordaan, Me. Danica Vogel
O/11 – Me. Marizaan Miller, Me. Annelize van der Merwe, Me. Matika Ras
0/12 – Me. Mardi du Plessis, Me. Petru Roodt, Me. Anri Marx
0/13 – Me. Charlene van Wyk, Me. Meleney Barnes
Me. E. Geerlings
Daar gaan n oefenwedstryd teen Bakenkop gespeel word, asook ñ vriendskaplike wedstryd teen Roodekrans. Wedsryde word ook teen Skuilkrans, Midstream Ridge, Anton van Wouw, Southdowns, Cornwall Hill College en Louis Leipoldt.
Ons is hard aan die werk en ons sien uit na ñ goeie seisoen.
Mini-netbal is vir graad R-3 dogters. By die oefeninge leer die dogters netbal vaardighede aan. Hulle neem ook deel aan vriendskaplike wedstryde.
Krieket word by Laerskool Swartkop aangebied vir alle leerders van o/9 tot o/13. Jonger leerders skakel by die Bev-Krieket in (sien Bev-Krieket).
Die krieketseisoen vind in die derde kwartaal plaas met proewe wat reeds in die tweede kwartaal plaasvind. Die aantal spanne word bepaal deur die hoeveelheid leerders wat by die proewe aansluit.
Ons neem deel aan die liga soos bepaal deur die laerskole krieketunie wat deel vorm van Northerns. Ons 1ste XI sal ook van hierdie jaar af in die aandliga deelneem. Ons het top gehalte afrigters wat aan elke aspek van die spel sal aandag gee om sodoende u kind die beste
Krieket is die perfekte geleentheid om sosiale vaardighede en spanwerk te bevorder terwyl individuele vaardighede ook verbeter word. Dit leer leerders om te wen en te verloor as 'n span, as ook om individuele prestasies te koester. Dit is ook die ideale geleentheid om nuwe maats te maak en nuwe mense te ontmoet.
Alle spelers wat aan die liga wil deelneem moet hulle eie toerusting (insluitende kopskerms) hê. Leerders moet ook hulle eie oefenbal van die regte gewig hê. Wedstrydballe en ander oefentoerusting sal voorsien word deur die skool.
Ons as Laerskool Swartkop afrigters moedig ook deelname aan klubkrieket aan.
Dames krieket is 'n groeiende sportsoort wat wêreldwyd baie meer aandag geniet as in die verlede. Krieket Suid-Afrika het ook baie van die skole ligas en provinsiale kompetisies so gestruktureer dat dit 'n spieëlbeeld van seuns krieket sal wees.
Ons het dit dus goed gedink om ons dogters die regverdige kans te gee om deel te neem in hierdie sportsoort deur 'n o/13 span te begin. Daar sal proewe gehou word vir alle meisies wat belangstel, daar sal dan 14 meisies gekies word om deel te vorm van hierdie span. Ons is baie opgewonde oor hierdie sport.
Let wel dat krieket en hokkie in dieselfde seisoen plaasvind en dat hokkie voorkeur sal geniet. Indien daar nie genoeg belangstelling is om 'n vol span te maak nie, sal ons die dogters 'n geleentheid gee om in te skakel by die seunsprogram. Hou gerus die d6 kommunikeerder en u kind se tas dop vir briewe wanneer die ryd nader kom.
Ons as afrigters moedig u ook aan om u kind by krieketklub aan te sluit om nodige vaardighede aan te leer.
Bev-Krieket word aangebied vir alle leerders van Graad RR tot Graad 2. Ouer leerders skakel in by die gewone krieket.
Bev-Krieket is 'n ouer-gedrewe sportsoort en vind saam met die senior krieket in die derde kwartaal plaas. Oefeninge begin ook reeds aan die einde van die tweede kwartaal. Ons vra 'n inskrywingsfooi van R250 per leerder, dit dek die huur van velde vir die seisoen, wedstrydballe en inskrywings aan die liga in.
Hierdie sport bied ouers 'n geleentheid deel te wees van die ontwikkeling in hulle kind se baie belangrike vormingsjare waarin hulle 'n liefde vir die spel kan kweek.
Die spelers speel met volle kriekettoerusting en met harde krieketballe, dit help die kinders om gereed te wees wanneer hulle in Graad 3 begin met die senior weekliga.
Wedstryde vind Saterdae plaas, en daar is ook 'n aandliga wat Woensdae aande plaasvind.
Ons moedig u ook aan om u kind by 'n krieketklub te affilieer om sodoende hulle vaardighede op te skerp.
Hokkie by Laerskool Swartkop behels genot en passie. Hokkie word vir seuns en dogters aangebied in die derde kwartaal vanaf 0/10 tot 0/13. Ons begin alreeds aan die einde van die tweede kwartaal te oefen nadat ons proewe in die tweede kwartaal gehou word wat fokus op vaardighede.
By die seuns kombineer ons die O/10 en O/11 saam en die O/12 en O/13 spelers saam. Ons reël dat die spelers ook op die Astrobaan oefen. Ons afrigters het 'n passie vir die sport.
Laerskool Swartkop Hokkie Bokkies
"We are not a team because we work together, we are a team because we respect, trust and care for each other"
Hierdie aanhaling verduidelik so mooi waarvoor hokkie hier by Laerskool Swartkop, "die omgee skool", staan.
Ons afrigters is gemotiveerd om seker te maak dat elke hokkie bokkie haar vaardighede optimaal ontwikkel volgens haar vermoëns en talente, om 'n liefde te kweek vir die spel en om dit ten volle te geniet.
Buiten vaardighede, is dit vir ons belangrik dat 'n goeie sportmangees op vroeë ouderdom vasgelê word.
Hokkie word aangebied vir die volgende ouderdomme:
Dogters o/10, o/11, o/12 en o/13
Mini-hokkie oefening skop af aan die begin van die derde kwartaal. Gr 1 – 3 seuns en dogters is welkom om te kom saam oefen. Jy benodig jou eie hokkiestok en bal om te kan oefen. Ons gaan poog om hierdie jaar aan 'n mini-hokkie toernooi deel te neem aan die einde van die seisoen.
Gr 1 – 2: Dinsdae en Donderdae van 13:00 – 13:40
Gr 3: Dinsdae en Donderdae van 14:00 – 15:00
Ons gholf seisoen is in die vierde kwartaal, leerders wat geafilieer is by 'n klub en wat 'n amptelike voorgee het mag deel vorm van ons gholfspan.
Ons neem aan die Gauteng Noord skole liga deel. Leerders speel vir drie Maandae in die vierde kwartaal 9 putjies. Ouers is verantwoordelik vir die leerder se afrigting en ook die baanfooie. (Baanfooie is baie billik aangesien aangesien die GN skolebestuur die dae reël.)
Spanne bestaan uit 4 leerders, en die aantal spanne hang af van hoeveel leerders belangstel om te speel.
Dit is 'n gulde geleentheid vir u kind om hom/haarself uit te daag om individueel aan 'n sportsoort deel te neem.
Enige leerder wat by 'n ry-skool betrokke is, en aan kompetisies deelneem soos byvoorbeeld Western-mounted games en Show jumping, is welkom om by Juffrou Marizaan Miller aansoek te doen om Laerskool Swartkop te verteenwoordig.
Alhoewel leerders nie by die skool self perdry nie, kan hulle by hulle onderskeie ry-skole onder die skool se naam deelneem aan kompetisies. Leerders word aangemoedig om so deel te neem, aangesien hulle meriete ontvang vir deelname aan die verskeie dissiplines van perdesport.
Skaak is 'n spel tussen twee spelers wat die leerders leer om strategies en logies te dink, maar ook om pret te he! Hier by Laerskool Swartkop bied ons skaak aan vir alle leerders van Graad R tot 7, beginner tot wenner.